ACORD DE COLABORARE

PRIVIND ÎNTRODUCEREA FOTBALULUI

ÎN CADRUL INSTITUȚIILOR DE ÎNVĂȚĂMÂNT

Nr. \_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_

Încheiat în mun. Chișinău, între:

I. PĂRȚILE CONTRACTANTE

1. Federația Moldovenească de Fotbal (în continuare - FMF), în persoana Secretarului General, Serghei Butelschi, care acționează în baza statutului, și

2. Instituția de Învățământ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (în continuare - Instituția), în persoana Directorului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, care acționează în baza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, au convenit să încheie prezentul „ACORD DE COLABORARE”, privind următoarele:

II. OBIECTUL ACORDULUI

1. Părțile au încheiat prezentul Acord în scopul introducerii în învățământul general a disciplinei „Educație Fizică și Fotbal”.

2. Pentru realizarea prezentului Acord, părțile îți îmbină eforturile întru executarea următoarelor activități:

2.1 Introducerea în curriculumul școlar a disciplinei „Educație Fizică și Fotbal”;

2.2 Formarea și pregătirea cadrelor didactice pentru îmbunătățirea calității orelor de educație fizică;

2.3 Participarea activă a instituției de învățământ, în competițiile organizate sub egida FMF;

2.4 Educarea unor membri sănătoși și integri ai societății, patrioți ai țării lor;

2.5 Crearea condițiilor optime pentru desfășurarea lecțiilor de „Educație Fizică și Fotbal” în clasele primare și gimnaziale.

III. ANGAJAMENTELE PĂRȚILOR

1. În scopul implementării prezentului Acord, FMF își asumă următoarele angajamente:

a) Organizarea cursurilor de formare pentru profesorii de educație fizică;

b) Organizarea lecțiilor deschise (seminare) pentru profesorii din cadrul proiectului „Fotbal în școli” pentru a disemina bunele practici;

c) Acordarea inventarului necesar pentru practicarea fotbalului;

d) Stimularea cu inventar adăugător pentru îndeplinirea calitativă a lecției de „Educație Fizică și Fotbal”;

e) Acordarea Licenței de categoria ”D” pentru profesorii care au absolvit cursurile de instruire organizate de FMF.

2. În scopul implementării prezentului Acord, instituția de învățământ își asumă următoarele angajamente:

a) Să introducă în orarul lecțiilor disciplina „Educație Fizică și Fotbal”;

b) Să prezinte lista profesorilor pentru formare și participare la lecțiile deschise (seminar) pentru diseminarea bunelor practici printre profesorii de „Educație fizică și fotbal”;

c) Să prezinte listele claselor în care se practică disciplina „Educația Fizică și Fotbal”;

d) Să prezinte rapoarte și dări de seamă privind desfășurarea proiectului „Fotbal în școli”;

e) Să participe la turneele organizate de FMF (Cupa Guvernului, Turneul Guguță, Turneul Speranța, Turneul Alba ca Zăpada, etc.).

IV. TERMENUL

4.1 Prezentul acord de colaborare este întocmit pentru un termen de un an (un an școlar).

4.2 Acordul se consideră prelungit cu un an, în cazul în care nici una dintre părți, timp de o lună până la expirarea termenului, nu și-a declarat intenția de a înceta acordul.

V. DISPOZIŢII FINALE

5.1 Părțile verifică și dirijează activitatea colaboratorilor și personalului din întreaga Instituție întru perfecționarea procesului de studii.

5.2 Modificările și completările la prezentul acord se efectuează cu consimțământul scris al ambelor Părți și devine parte integrantă din momentul semnării de Părți.

5.3 Prezentul Acord este întocmit în 2 exemplare cu aceeași valoare juridică, pentru ambele Părți.

5.4 Acordul intră în vigoare din momentul semnării.

VI. SEMNĂTURILE PĂRŢILOR

|  |  |
| --- | --- |
| Federația Moldovenească de Fotbalmun. Chişinău, str. Tricolorului, 39 MD-2012Cod fiscal 1009620000480,Cod TVA 0505997IBAN: MD78AG000000000022511617,BC „Moldova Agroindbank” S.A.,BIC: AGRNMD2XSecretar General, Serghei BUTELSCHI | Instituția de Învățământ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Anexa nr. 1 la Acordul de colaborare

Nr. \_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_ 2025

ACORD

privind protecția datelor cu caracter personal,

respectarea confidențialității și normelor anticorupție

Instituția de Învățământ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și Federația Moldovenească de Fotbal au încheiat prezentul acord privind respectarea următoarelor clauze, în procesul de realizare/executare/implementare a prevederilor contractului:

1. PROTECȚIA DATELOR CU CARACTER PERSONAL

Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal. Părțile pot utiliza datele personale ale semnatarilor în limita contractului pe care l-au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea perioada de stocare a datelor personale prelucrate prin contract este limitată la perioada corespondentă realizării obiectului principal al contractului. Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:

- vor împiedica persoanele neautorizate să obțină acces la sistemele de prelucrare a datelor, în care sunt prelucrate sau utilizate datele cu caracter personal;

- vor preveni utilizarea fără autorizație a sistemelor de prelucrare a datelor;

- se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;

- se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor;

- se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;

- se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți;

- se vor asigura că datele cu caracter personal sunt protejate de distrugere sau pierdere accidentală;

- se vor asigura că datele colectate în scopuri diferite pot fi prelucrate separat.

2. CONFIDENȚIALITATE

Părțile, inclusiv persoanele implicate se obliga sa nu dezvăluie, direct sau indirect, Informațiile Confidențiale altor persoane (cu excepția Băncii), subcontractanților săi si/sau angajaților săi, indiferent de motivul invocat pentru dezvăluirea informațiilor respective. Părțile si angajații săi vor trata Informațiile Confidențiale primite drept secret profesional si se obliga sa nu dezvăluie nici una din aceste informații primite sau aspecte legate de aceste informații, total sau parțial, nici unei alte părți si sa nu folosească nici o informație in folosul personal sau al altei persoane si sa ia toate masurile necesare pentru a împiedica terții sa le poată cunoaște sau exploata. Informațiile Confidențiale sunt informații care includ, fără a se limita la, informații despre Banca, idei, concepte, secrete profesionale, tehnici, proiecte, specificații, planuri strategice, planuri de acoperire teritoriala, planuri de marketing/ financiare / de afaceri, comisioane, dobânzi, proiecte de planuri tarifare, precum si orice alte informații tehnice, financiare sau de afaceri, grafice, valoarea bunurilor-obiect al evaluării, tipul, amplasarea acestora, informații scrise, orale sau sub orice alta forma materiala dezvăluite de către partea care deține informațiile respective ori dobândite de către acesta ca urmare a efectuării sau ca efect al executării serviciului de evaluare.

3. ANTICORUPȚIE

- Părțile se obligă să ia toate măsurile necesare și rezonabile pentru evitarea corupției și a mitei.

- În consecință, nu vor oferi, promite sau acorda, și nu va determina un terț să ofere, să promită sau să acorde, prin intermediul angajaților, membrilor din conducerea acestora sau terților, beneficii sau alte avantaje (respectiv, numerar, cadouri de valoare sau invitații care nu au în principal scopuri profesionale, cum ar fi la evenimente sportive, concerte, evenimente culturale, bilete, etc.) angajaților sau membrilor din conducerea Federației sau societăților afiliate de aprovizionare, inclusiv rudelor acestora și altor persoane aflate în relații strânse similare acestora.

- Federația are dreptul, în cazul oricărei încălcări a Clauzei anticorupție, și în urma unui avertisment scris prealabil rămas fără rezultat, să rezilieze toate contractele existente fără preaviz. În cazul unei încălcări grave, nu este necesar un avertisment prealabil.

4. Fiecare parte se obligă și va solicita, membrilor, directorilor, managerilor, angajaților/învățătorilor, afiliaților și subcontractanților săi și reprezentanților acestora (denumiți în continuare ”Terțe părți”) :

· Să respecte Regulile prin luarea unor măsuri adecvate pentru punerea în aplicare și menținerea efectivă a unui cadru de conformitate prevăzut în prezenta anexă;

· Că părțile terțe și fiecare persoană implicată în orice mod în executarea prezentului Contract va respecta Regulile și că toate mijloacele necesare utilizate de către Parte pentru executarea prezentului Contract sunt conforme cu Regulile indicate în prezenta anexă.

|  |  |
| --- | --- |
| Federația Moldovenească de Fotbalmun. Chişinău, str. Tricolorului, 39 MD-2012Cod fiscal 1009620000480,Cod TVA 0505997IBAN: MD78AG000000000022511617,BC „Moldova Agroindbank” S.A.,BIC: AGRNMD2XSecretar General, Serghei BUTELSCHI | Instituția de Învățământ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |